Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 325/2002 Z. z. o poskytovaní darov a jednorazového mimoriadneho odškodnenia na úseku ochrany pred požiarmi v znení nariadenia vlády Slovenskej republiky č. 257/2007 Z. z. 

Spôsob pripomienkového konania: bežný - 15 pracovných dní

Zoznam oslovených subjektov: Podpredseda vlády SR pre vedomostnú spoločnosť, európske záležitosti, ľudské práva a menšiny, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Ministerstvo zdravotníctva SR, Úrad vlády SR, Protimonopolný úrad SR, Štatistický úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Úrad vlády SR, sekcia vládnej legislatívy – odbor aproximácie práva, Národná banka Slovenska, Najvyšší kontrolný úrad SR, Najvyšší súd SR, Generálna prokuratúra SR, Slovenská informačná služba, Úrad na ochranu osobných údajov SR, Ústavný súd SR, Združenie miest a obcí Slovenska, Hlavné mesto SR Bratislava, Mesto Trnava, Mesto Trenčín, Mesto Nitra, Mesto Žilina, Mesto Banská Bystrica, Mesto Prešov, Mesto Košice, Bratislavský samosprávny kraj, Trnavský samosprávny kraj, Trenčiansky samosprávny kraj, Nitriansky samosprávny kraj, Žilinský samosprávny kraj, Banskobystrický samosprávny kraj, Prešovský samosprávny kraj, Košický samosprávny kraj.

Počet oslovených subjektov: 49

Zaslali do stanoveného termínu: Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Ministerstvo zdravotníctva SR, Úrad vlády SR, Protimonopolný úrad SR, Štatistický úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Úrad vlády SR, sekcia vládnej legislatívy – odbor aproximácie práva, Národná banka Slovenska, Generálna prokuratúra SR, Ústavný súd SR, Bratislavský samosprávny kraj, Trnavský samosprávny kraj, Trenčiansky samosprávny kraj, Konfederácia odborových zväazov.

Zaslali po termíne: 0

Vôbec nezaslali: Podpredseda vlády SR pre vedomostnú spoločnosť, európske záležitosti, ľudské práva a menšiny, Najvyšší kontrolný úrad SR, Najvyšší súd SR, Slovenská informačná služba, Úrad na ochranu osobných údajov SR, Združenie miest a obcí Slovenska, Hlavné mesto SR Bratislava, Mesto Trnava, Mesto Trenčín, Mesto Nitra, Mesto Žilina, Mesto Banská Bystrica, Mesto Prešov, Mesto Košice, Nitriansky samosprávny kraj, Žilinský samosprávny kraj, Banskobystrický samosprávny kraj, Prešovský samosprávny kraj, Košický samosprávny kraj.

Subjekty, ktoré nemali pripomienky: Ministerstvo hospodárstva SR, Ministerstvo dopravy, pôšt a telekomunikácií SR, Ministerstvo výstavby a regionálneho rozvoja SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Protimonopolný úrad SR, Štatistický úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Národná banka Slovenska, Generálna prokuratúra SR, Ústavný súd SR, Bratislavský samosprávny kraj, Trnavský samosprávny kraj, Trenčiansky samosprávny kraj, Konfederácia odborových zväzov.

Počet vznesených pripomienok: 5

Počet akceptovaných pripomienok: 3

Počet neakceptovaných, z toho počet zásadných – ktoré subjekty: 2/0

Rozporové konanie (s kým, kedy, na akej úrovni, s akým výsledkom): nebolo uskutočnené

Subjekt	Pripomienka	Typ	Vyhodnotenie	Spôsob vyhodnotenia	
Ministerstvo financií Slovenskej republiky	Beriem na vedomie, že návrh nemá priamy vplyv na štátny rozpočet, nemá vplyv na  zamestnanosť ani na podnikateľské prostredie.   

Predkladaciu správu (tretí odsek) je potrebné preformulovať, pretože Doložka finančných, ekonomických, environmentálnych vplyvov, vplyvov na zamestnanosť  a na podnikateľské prostredie bola vypracovaná a je súčasťou materiálu.  

O	

N	

V doložke finančných, ekonomických, environmentálnych vplyvov, vplyvov na zamestnanosť a na podnikateľské prostredie je uvedené, že predkladaný návrh nariadenia nemá priamy dopad na uvedené oblasti, preto k nemu nebola vypracovaná doložka finančných, ekonomických, environmentálnych vplyvov, vplyvov na zamestnanosť a podnikateľské prostredie. Uvedenú vetu bolo potrebné uviesť z dôvodu, že Portál právnych predpisov vyžaduje vypracovanie doložky a neráta s možnosťou jej nevypracovania, hoci v skutočnosti nie je vypracovaná žiadna doložka.
	
Ministerstvo pôdohospodárstva Slovenskej republiky	K návrhu uznesenia vlády Slovenskej republiky: V časti B.1 navrhujeme slovo „schvaľuje“ nahradiť slovom „ukladá“ a slová „predsedu vlády Slovenskej republiky“ nahradiť slovami „predsedovi vlády Slovenskej republiky“.
	O

	A	

Ministerstvo zdravotníctva Slovenskej republiky	Navrhujeme v predkladacej správe a vo všeobecnej a osobitnej časti dôvodovej správy zosúladiť cieľ uvedeného návrhu so splnomocňovacím ustanovením (§ 50 ods. 2 a § 52 ods. 3 zákona č. 314/2001 Z. z. o ochrane pred požiarmi) a v návrhu sumy v Sk „nenahrádzať“ sumami v eurách ale ich nanovo „určovať“.
	O	N	Cieľom predloženého návrhu nariadenia je reagovať na prechod slovenskej meny na euro. Návrhom nariadenia sa sumy darov a jednorazového mimoriadneho odškodnenia neurčujú nanovo, ale pôvodné sumy v slovenskej mene sa nahrádzajú sumami v eurách. V súvislosti so zmenou slov „nahrádza“ na „určuje“ uvádzame, že ide o legislatívnu techniku pri zmene slov v ustanovení podľa bodu 29 prílohy č. 2 Legislatívnych pravidiel vlády SR. Súčasne uvádzame, že nejde o sumy nanovo určené, ale o využitie možnosti vyššieho zaokrúhlenia súm v eurách prerátaných zo slovenských korún podľa konverzného kurzu, ako umožňuje všeobecné pravidlo zaokrúhľovania podľa zákona č. 659/2007 Z. z. a to za predpokladu náležitého odôvodnenia (viď odôvodnenie k bodom 1 až 4 v osobitnej časti dôvodovej správy).
	
Úrad vlády Slovenskej republiky	Žiadame prepracovať doložku zlučiteľnosti. Problematika predloženého návrhu je upravená v práve ES/EÚ, okrem samotnej Zmluvy o založení Európskeho spoločenstva taktiež konkrétne v početných nariadeniach Rady upravujúcich niektoré skutočnosti týkajúce sa zavedenia eura. Rovnako je problematika návrhu obsiahnutá aj v judikatúre Súdneho dvora ES. Predmetné skutočnosti požadujeme do doložky zlučiteľnosti doplniť.

	O	A		
Odbor aproximácie práva sekcie vládnej legislatívy Úradu vlády Slovenskej republiky 	Žiadame prepracovať doložku zlučiteľnosti. Problematika predloženého návrhu je upravená v práve ES/EÚ, okrem samotnej Zmluvy o založení Európskeho spoločenstva taktiež konkrétne v početných nariadeniach Rady upravujúcich niektoré skutočnosti týkajúce sa zavedenia eura. Rovnako je problematika návrhu obsiahnutá aj v judikatúre Súdneho dvora ES. Predmetné skutočnosti požadujeme do doložky zlučiteľnosti doplniť.
	O	A